text: Vi vil se guld
  22 januar 2017 kl. 15.15
  Siden tre amatørarkæologer i sommer 2016 fandt syv guldarmringe, og i december igen var med til at finde mere guld, er interessen for fortidens skatte eksploderet.
  Fæstedudgravningen fra Ribe regnes som den største vikingeskat nogen sinde.
  Vera Jørgsensen, pensionist, Holsted: "Jeg synes, det er fantastisk. Det er sådan en stor oplevelse"
  Og interessen for at se guldet har været stor. Siden torsdag og frem til søndag klokken 19 har det været 3850 mennesker på museet for at se guldfundene fra december måned.  
  Guldfeberen har også ramt 82-årige Vera Jørgensen, som er kommet for at se guldfundene på Museet for Sønderskov på sin fødselsdag.
  - Jeg synes, det er fantastisk. Det er sådan en stor oplevelse.
  For hende er det noget ganske særligt at se vikingetidens opaler, krystaller og guld så tæt på.
  - Det har ligget så mange år i jorden, og så først blir fundet nu. Det synes jeg er fantastisk, så vi kan opleve det så mange år efter.
  Amy Lewring, fmd., Sønderjyllands Amatørarkæologer: "Hver gang der blive fundet et eller andet godt, og det popper op i pressen, så får vi straks nogle tilmeldinger fra folk, der gerne vil være med"
  Vera Jørgensen er langt fra den eneste, der har taget turen til Museet på Sønderskov denne weekend, fortæller museumleder Bo Ejstrud.
  - Dørene har ikke stået stille siden vi åbnede. Så der har været enorm interesse.
  Og udstillingen kan måske være med til at slå besøgsrekorden fra sidste år.
  - Vi slog rekord sidste år med 25.000 gæster alt i alt på hele året, så 3000 gæster på fire dage der er fint.
  Museumslederen forstår godt den store interesse
  - Det her er utrolig unikke ting og de er værd at se i sig se. Jeg tror helt sikkert også, det taler til en historie om at finde en skat i jorden. At det er fascinerende. 　
  Vera Jørgensen håb er nu, at der er flere gyldne metaloplevelser i vente.
  - Jeg tror, der ligge mere derude.
  Måske er det muligt at finde flere skatte, som Vera Jørgensen håber på. Interessen for at lære at bruge en metaldetektor, og selv jage guldskattene er i hvert fald stor.
  - Hver gang der blive fundet et eller andet godt, og det popper op i pressen, så får vi straks nogle tilmeldinger fra folk, der gerne vil være med. Så det er meget dejligt, fortæller Amy Lewring, formand for Sønderjyllands Amatørarkæologer.
  
  